රාත්‍රිය වේගයෙන් උදාවිය. රෑ බෝවන තෙක් බලා සිටි ඔහු නිවස ආසන්නයේ වූ පේර ගසකට නැග එහි ආධාරයෙන් වහලයට නැග ගත්තේය. වහලයේ උළුකැට කීපයක් ඉවත් කළ ඔහු එයින් නිවසට බැස ගත්තේය. නිවසේ ඉදිරිපස කොටසේ නවතා තිබූ බිරිඳගේ යතුරුපැදියෙන් පෙට්‍රල් ටිකක් ගෙන භාජනයකට දමා ගත් ඔහු ඇගේ කාමරයට පිවිස දෙදෙනාටම පෙට්‍රල් ගැසුවේ හිතේ ආවේගය පහව යන්නට පෙර සියල්ල අවසන් කරන අදහසින් මෙනි. දරුවන් ද නැති නිසා අනියම් සැමියා සමග හිතේ හැටියට සතුටුවෙමින් සිටි කුමාරිට කාමරයට කිසිවෙක් ඇතුළුවනවා දැනුණේවත් නැත. තමන්ගේ ඇඟට යමක් වැටෙනු දැනී වහා නැගිට බලන විට ඇය දුටුවේ තම සැමියා එහි සිටින බවය.
ඔහු පෙට්‍රල් ගත්තේ කොහෙන්ද?
බිරිඳගේ යතුරුපැදියෙන්